Rahatarkuse veebikonverents 2024
2024-03-27 12:00 - 14:30 (Europe/Tallinn) | Veebis
Kas mina juhin raha või juhib raha mind? See on küsimus, mida peaksime kõik endale tihedamini esitama. Oluline on meeles pidada, et tulevik on meie endi kätes ning otsuseid teeb igaüks ise.
27. märtsil kell 12.00 – 14.30 toimub juba neljandat korda gümnasistidele ja põhikooli lõpuklassidele suunatud tipptasemel osalustasuta rahatarkuse veebikonverents „Kas mina juhin raha või juhib raha mind?“.

Lisainfo ja registreerimine Eesti Pangaliidu lehel.

Noortekonverents Eluks valmis
2024-10-23 10:30 - 16:00 | Veebis
Eesti Töötukassa ja MTÜ Eluks Valmis ootavad juba 23. oktoobril noori vanuses 16-23 noortekonverentsile Eluks valmis, kus oleme ühte päeva koondanud kõik olulised teadmised, et luua tugev alus iseseisva elu alustamiseks. Konverents toimub LIVE-ülekandena Tallinna Karjäärikeskusest, piiratud arvul kohti on ka kohapeal osalemiseks.
Nii näiteks saab praktilisi soovitusi, kuidas sõlmida üürilepingut, mida peab teadma tööseadusandlusest, kuidas luua tugev võrgustik ning hoida oma vaimset tervist. Koolijuhid räägivad, mis on võtmekohad õpingute edukaks läbimiseks ning kuidas vältida õppetööst eemale jäämist. Noored ise jagavad vestlusringis kogemusi, mis olid nende suurimad väljakutsed iseseisvumisel. Lisaks on kavas inspiratsiooniettekanded, mis julgustavad eesmärke seadma, vastutust võtma ning enesekindlust kasvatama.
Kõik materjalid jäävad hiljem noortele kättesaadavaks koos lisainfo ja viidetega.
Konverentsi koduleht ajakava ja registreerumisvõimalusega asub https://karjaarikonverents.ee/, Facebooki event https://fb.me/e/5QO9b08Im
Lisainfo: Liina Lilleniit, Tallinna Karjäärikeskuse programmijuht, kontaktid: 56992025, liina.lilleniit@tootukassa.ee

OSALE Taizé Tallinn Euroopa noortekohtumisel
2024-12-09
OSALE Taizé Tallinn Euroopa noortekohtumisel 28.12.2024-01.01.2025 ja saa UNUSTAMATU ELAMUS! Oodatud on Eesti noored vanuses 15-35 eluaastat.

Registreerida saab 9.12.2024 veebilehel: taizetallinn.ee/registreerimisvormid/.

Viie päeva jooksul toimub põnev programm ning saab üheskoos laulda, süüa ning elus oluliste teemade üle arutleda.
Rikkalik valik töötubasid käsitleb teemasid religioonist teaduseni ja poliitikast kunstini.
Euroopa kohtumiselt saad sõpru üle kogu Euroopa ja suurepärase kogemuse, mida ka 30 aasta pärast meenutada!

Rohkem infot: taizetallinn.ee/

Rahatarkuse veebikonverents 2025
2025-03-19 12:00 - 14:30 | Veebis
19. märtsil kell 12.00 – 14.30 toimub juba viiendat korda gümnasistidele ja põhikooli lõpuklassidele suunatud tipptasemel osalustasuta rahatarkuse veebikonverents „Kas mina juhin raha või juhib raha mind?“

Esinejate hulgas saab teiste seas tänavu näha muusikuid ja mitmekülgseid ettevõtjaid Grete Paiat ja Joonatan Siimani, kes räägivad oma tegemistest ja suhetest rahaga. Paneelis arutavad selle üle, kas ja kuidas sotsiaalmeediast leitud tarkusi oma elus rakendada, mil moel suhtuda finfluencerite nõuannetesse ja kas maksab neid päriselus oma rahaga katsetada käitumisteadlane Heidi Reinson ning investorid räppar säm ja investor ning riiklikult tunnustatud rahatarkuse edendaja Riin Mäesalu. Veebipolitseinik Grete-Kelly Lipstok räägib koos SEB panga pettuste ennetuse osakonna turbejuhi Kätlin Kukega sellest, mis on küberpettused ja kuidas nendega mitte pihta saada.
Teises paneelarutelus räägivad oma kogemustest ja õppetundidest õpilasfirmade vedajatena edukad noored ettevõtjad Karl Elmar Vikat (ÕF Nullvann), Mia Sumberg (ÕF Aktsiaässad) ja veel üks tegija noor, kellega alles läbi räägime.
Konverentsi avab peaminister Kristen Michal.

Noorte osaluse konverents
2025-04-26 10:30 - 18:30 | Tartu
Eesti Noorteühenduste Liit kutsub osaluskogude, noorteühenduste ja noortenõukogude liikmeid ning noordelegaate esimesele Noorte Osaluse Konverentsile, mis toimub 26.04.2025 Tartus SOHO hotelli konverentsiruumis.

Noorte Osaluse Konverentsil saab iga osaleja panna endale kokku päevaplaani, see tähendab seda, et osaleja valib endale meelepärased ja sobivad töötoad. Kiirusta, sest kohti igas töötoas on piiratud arv!

Registreerumine on avatud kuni 13.04.2025 siin.

Eesti Töötukassa Karjääriõppe konverents 2025
2025-08-27 10:00 - 15:30 | Veebis ja Lõuna-Eeesti Karjäärikeskuses (Tartu)
Karjääriõpe seisab muutuste lävel. Töömaailm uueneb kiiresti, noorte ootused on muutumas ja tehnoloogia – eriti tehisaru (AI) – toob kaasa täiesti uued võimalused, aga ka küsimused.
Karjääriõppe konverents 2025 toob ühele lavale hariduse ja tööelu eestvedajad, et koos uurida:

Kuidas saab AI toetada karjääriõpet ja noorte teadlikke valikuid?
Millised on konkreetsed tööriistad ja parimad praktikad, mida juba täna koolis rakendada?
Kuidas hoida fookust õpilase arengul, kui maailm tema ümber muutub kiiremini kui kunagi varem?

Konverentsil saad:

Praktilisi ideid AI rakendamiseks õppetöös
Ülevaate tööturu suundumustest ja noorte ootustest
Inspiratsiooni tööandjate ja koolide koostööst
ning vähemalt 3 mõtet või võtet, mida saad kohe oma töös kasutada!

Osalemiseks on end vaja eelnevalt registreerida siin.

Noorte Tantsu Foorum 2025
2025-09-27 | Tallinn
Noori vanuses 12–20 oodatakse 27.09.2025 Tallinasse sündmusele “Noorte Tantsu Foorum 2025” arutlema tantsijakarjääri võimaluste ja väljakutsete üle.
Laval jagavad kogemusi Eleryn Tiit ja Kristel Aaslaid, avalikkuse ees olemisest räägib Laura Rannaväli ning vestluspaneelis astuvad üles Allar Valge, Triinu Upkin, Kristi Aksiim ja Mark Monak. Päeva lõpetavad EMTA magistrantide tantsutöötoad ja ENTÜ aastapäeva tähistamine.
Tule ja saa osa aruteludest, kogemustest ja kohtumistest, mis annavad inspiratsiooni ja julgust teha oma teekonnal järgmisi samme!
Foorumile on vajalik eelregistreerimine!
Lisainfo: Noorte Tantsu Foorum 2025

Noortekonverents "Nutikas digis, tugev suhtluses"
2025-10-22 11:00 - 15:30 | Veebis
Kool annab sulle suurepärased teadmised ja oskused. Meie pakume lisaks tööriistu, mis aitavad sul nii õpingutes kui edaspidi tööelus paremini hakkama saada. Konverents „Nutikas digis, tugev suhtluses“ toob sinuni oskused ja teadmised, mis on tänapäeva karjäärimaailmas rohkem kui lihtsalt “boonus” – need on vajalikud ellujäämistööriistad. Saad teada, kuidas saada hakkama digimaailmas, teha koostööd “päris” inimestega ja tulla toime ka siis, kui elus tuleb ette keerulisemaid hetki. Digioskused annavad kiiruse, sotsiaalsed oskused viivad kaugemale.
Miks tulla?

Avastad, kuidas AI ja nutikad digivahendid aitavad sul juba täna õppida targemalt ja töötada tulevikus nutikamalt.
Õpid sotsiaalseid oskusi, mida vajab igaüks, kes tahab töötada inimestega (ja peaaegu kõik tööd ongi inimestega seotud).
Kohtud noortega, kellega sul on palju ühist ja kuuled esinejaid, kelle lood on päriselust, mitte õpikutarkus.

Mis on sinu tööriistakohvris pärast konverentsi?

AI nipid ja digitööriistad, mida saad kohe kasutama hakata nii koolis kui hiljem oma tööelus.
Arusaam, kuidas midagi uut luua või olemasolevat paremaks teha. Usu meid, innovatsioon ei sünni ainult idufirmades.
Oskus ennast selgelt väljendada. Selliselt, et sind kuulatakse rõõmuga nii klassiruumis, tööintervjuul kui esinedes.
Eneseteadlikkus ja empaatia – oskus mõista ennast ja teisi, mis on väärtus igas suhtluses ja tugevus igal töökohal.

Kui tahad tulevikus teha midagi päriselt ägedat ja vajad selleks tõhusaid tööriistu, siis tule osalema!
Lisainfo esinejate ja teemade kohta leiad Minukarjäär.ee sündmuse lehel. Konverentsi saad jälgida ka otseülekandes.
